CELEX: 32007R1358
Language: fi
Date: 2007-11-21 00:00:00
Title: Komission asetus (EY) N:o 1358/2007, annettu 21 päivänä marraskuuta 2007 , tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen N:o (EY) 1606/2002 mukaisesti annetun asetuksen (EY) N:o 1725/2003 muuttamisesta kansainvälisen tilinpäätösstandardin IFRS 8 osalta (ETA:n kannalta merkityksellinen teksti)

22.11.2007   
            
            
               FI
            
            
               Euroopan unionin virallinen lehti
            
            
               L 304/9
            
         
      KOMISSION ASETUS (EY) N:o 1358/2007,
   annettu 21 päivänä marraskuuta 2007,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen N:o (EY) 1606/2002 mukaisesti annetun asetuksen (EY) N:o 1725/2003 muuttamisesta kansainvälisen tilinpäätösstandardin IFRS 8 osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Komission asetuksella (EY) N:o 1725/2003 (2) hyväksyttiin tiettyjä kansainvälisiä standardeja ja tulkintoja, jotka olivat voimassa 14 päivänä syyskuuta 2002.
            
         
               (2)
            
            
               International Accounting Standards Board (IASB) julkaisi 30 päivänä marraskuuta 2006 kansainvälisen tilinpäätösstandardin IFRS 8 Toiminnalliset segmentit, jäljempänä ’IFRS 8’. IFRS 8:ssa vahvistetaan yhteisön toiminnallisia segmenttejä koskevien tietojen esittämistä koskevat vaatimukset. IFRS 8 korvaa kansainvälisen tilinpäätösstandardin IAS 14:n Segmenttiraportointi.
            
         
               (3)
            
            
               Tilinpäätöskysymysten asiantuntijakomitean (European Financial Reporting Advisory Group, EFRAG) teknisen asiantuntijaryhmän (Technical Expert Group, TEG) kuulemisessa vahvistettiin, että IFRS 8 on hyväksymiselle asetuksen (EY) N:o 1606/2002 3 artiklan 2 kohdassa asetettujen teknisten edellytysten mukainen.
            
         
               (4)
            
            
               Asetus (EY) N:o 1725/2003 olisi näin ollen vastaavasti muutettava.
            
         
               (5)
            
            
               Tilinpäätöskysymysten sääntelykomitea on hyväksynyt tässä asetuksessa säädetyt toimenpiteet,
            
         ON ANTANUT TÄMÄN ASETUKSEN:
   1 artikla
   Lisätään asetuksen (EY) N:o 1725/2003 liitteeseen tämän asetuksen liitteenä
   ”oleva kansainvälinen tilinpäätösstandardi IFRS 8 Toiminnalliset segmentit”.
   2 artikla
   Yrityksen on sovellettava tämän asetuksen liitteessä vahvistettua IFRS 8:aa viimeistään vuonna 2009 alkavan tilikautensa alkamispäivästä alkaen.
   3 artikla
   Tämä asetus tulee voimaan kolmantena päivänä siitä, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä marraskuuta 2007.
      
         
            Komission puolesta
         
         Charlie McCREEVY
         
         
            Komission jäsen
         
      
   
   
      (1)  EYVL L 243, 11.9.2002, s. 1.
   
      (2)  EUVL L 261, 13.10.2003, s. 1. Asetus sellaisena kuin se on viimeksi muutettuna asetuksella (EY) N:o 611/2007 (EUVL L 141, 2.6.2007, s. 49).
   
      LIITE
      KANSAINVÄLISET TILINPÄÄTÖSSTANDARDIT
      
                  IFRS 8
               
               
                  
                     IFRS 8 — Toiminnalliset segmentit
                  
               
            
         ”Kopiointi sallitaan Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavissa IASB:sta internetosoitteessa www.iasb.org”
      
      KANSAINVÄLINEN TILINPÄÄTÖSSTANDARDI IFRS 8
      Toiminnalliset segmentit
      PERUSPERIAATE
      
                  1.
               
               
                  Yhteisön on annettava tietoja, joiden avulla sen tilinpäätöksen käyttäjät voivat arvioida sen suorittamien liiketoimien luonnetta ja taloudellisia vaikutuksia sekä sen taloudellista toimintaympäristöä.
               
            SOVELTAMISALA
      
                  2.
               
               
                  Tätä IFRS-standardia sovelletaan
                  
                              a)
                           
                           
                              sellaisen yhteisön erillistilinpäätökseen tai omaan tilinpäätökseen,
                              
                                          i)
                                       
                                       
                                          jonka oman tai vieraan pääoman ehtoisilla instrumenteilla käydään kauppaa julkisilla markkinoilla (kotimaisessa tai ulkomaisessa pörssissä taikka OTC-markkinoilla, paikalliset ja alueelliset markkinat mukaan luettuina); tai
                                       
                                    
                                          ii)
                                       
                                       
                                          joka toimittaa tilinpäätöksensä arvopaperikomissiolle tai muulle sääntelyorganisaatiolle minkä tahansa tyyppisten instrumenttien liikkeeseenlaskua julkisilla markkinoilla silmällä pitäen taikka valmistelee niiden toimittamista; sekä
                                       
                                    
                        
                              b)
                           
                           
                              sellaisen konsernin konsernitilinpäätökseen, jonka
                              
                                          i)
                                       
                                       
                                          emoyrityksen oman tai vieraan pääoman ehtoisilla instrumenteilla käydään kauppaa julkisilla markkinoilla (kotimaisessa tai ulkomaisessa pörssissä taikka OTC-markkinoilla, paikalliset ja alueelliset markkinat mukaan luettuina); tai
                                       
                                    
                                          ii)
                                       
                                       
                                          emoyritys toimittaa konsernitilinpäätöksen arvopaperikomissiolle tai muulle sääntelyorganisaatiolle minkä tahansa tyyppisten instrumenttien liikkeeseenlaskua julkisilla markkinoilla silmällä pitäen taikka valmistelee niiden toimittamista.
                                       
                                    
                        
            
                  3.
               
               
                  Jos yhteisö, jonka ei edellytetä soveltavan tätä IFRS-standardia, päättää antaa segmenttitietoja, jotka eivät vastaa tätä standardia, se ei saa kutsua kyseisiä tietoja segmentti-informaatioksi.
               
            
                  4.
               
               
                  Jos tilinpäätösasiakirjoihin sisältyvät sekä tämän IFRS-standardin soveltamisalaan kuuluvan emoyrityksen konsernitilinpäätös että sen erillistilinpäätökset, segmentti-informaatio on esitettävä vain konsernitilinpäätöksessä.
               
            TOIMINNALLISET SEGMENTIT
      
                  5.
               
               
                  Toiminnallinen segmentti on yhteisön osa,
                  
                              a)
                           
                           
                              joka harjoittaa liiketoimintaa, josta se voi saada tuottoja ja josta voi aiheutua kuluja (saman yhteisön muiden osien kanssa suoritetuista liiketoimista saadut tuotot ja niistä aiheutuneet kulut mukaan luettuina);
                           
                        
                              b)
                           
                           
                              jonka toiminnan tulosta yhteisön toiminnasta vastaava päättäjä säännöllisesti tarkastelee tehdäkseen päätöksiä resurssien kohdistamisesta kyseiselle segmentille ja arvioidakseen sen tuloksellisuutta; ja
                           
                        
                              c)
                           
                           
                              josta on olemassa erilliset tilinpäätöstiedot.
                           
                        Toiminnallinen segmentti voi myös harjoittaa liiketoimintaa, joista saadaan tuottoja vasta myöhemmin: esimerkiksi toiminnan käynnistäminen voi olla toiminnallinen segmentti jo ennen tuottojen saamista.
               
            
                  6.
               
               
                  Yhteisön kaikki osat eivät välttämättä ole toiminnallisia segmenttejä tai toiminnallisten segmenttien osia. Esimerkiksi yrityksen pääkonttori tai jotkin toiminnalliset osastot eivät välttämättä saa tuottoja tai ne saattavat saada vain yhteisön toimista aiheutuvia satunnaisia tuottoja, jolloin ne eivät ole toiminnallisia segmenttejä. Tässä IFRS-standardissa työsuhteen päättymisen jälkeen suoritettavia etuuksia koskevien yhteisön järjestelyjen ei katsota olevan toiminnallisia segmenttejä.
               
            
                  7.
               
               
                  Termillä ’toiminnasta vastaava päättäjä’ tarkoitetaan toimea, ei välttämättä johtajaa, jolla on tietty arvo tai asema. Tämä toimi koskee resurssien osoittamista yhteisön toiminnallisille segmenteille ja niiden tuloksellisuuden arviointia. Usein toiminnasta vastaava päättäjä on toimitusjohtaja, mutta se voi olla myös yrityksen toimiva johto tai muu ryhmä.
               
            
                  8.
               
               
                  Kappaleessa 5 kuvatut toiminnallisen segmentin kolme ominaisuutta määrittelevät monissa yhteisöissä toiminnalliset segmentit selkeästi. Yhteisö voi kuitenkin laatia liiketoimintojaan monin eri tavoin kuvaavia raportteja. Jos toiminnasta vastaava päättäjä käyttää useampia kuin yhtä joukkoa segmentti-informaatiota, muilla tekijöillä voidaan määrittää yksi osien joukko, joka muodostaa yhteisön toiminnallisten segmenttien kokonaisuuden; tällaisia tekijöitä ovat muun muassa kunkin osan liiketoiminnan luonne, niistä vastaavat johtajat ja niistä johtoryhmälle esitetyt tiedot.
               
            
                  9.
               
               
                  Yleensä toiminnallisella segmentillä on johtaja, joka vastaa siitä suoraan toiminnasta vastaavalle päättäjälle ja pitää tämän kanssa säännöllistä yhteyttä keskustellakseen segmentin toiminnasta, taloudellisesta tuloksesta, ennusteista tai suunnitelmista. Termillä ’segmenttijohtaja’ tarkoitetaan toimea, ei välttämättä johtajaa, jolla on tietty arvo tai asema. Toiminnasta vastaava päättäjä voi olla myös tiettyjen toiminnallisten segmenttien segmenttijohtaja. Sama johtaja voi olla useamman kuin yhden toiminnallisen segmentin segmenttijohtaja. Jos kappaleessa 5 tarkoitetut ominaisuudet pätevät useampaan kuin yhteen organisaation osien joukkoon, mutta on vain yksi joukko, jossa on vastaavat segmenttijohtajat, kyseinen osien joukko muodostaa toiminnallisten segmenttien kokonaisuuden.
               
            
                  10.
               
               
                  Kappaleessa 5 tarkoitetut ominaisuudet voivat päteä kahteen tai useampaan keskenään päällekkäiseen osien joukkoon, joissa on vastuulliset segmenttijohtajat. Tällaista rakennetta kutsutaan joskus matriisiorganisaatioksi. Joissakin yhteisöissä tietyt johtajat ovat esimerkiksi vastuussa eri tuote- tai palvelulinjoista maailmanlaajuisesti, kun taas toiset johtajat ovat vastuussa tietyistä maantieteellisistä alueista. Toiminnasta vastaava päättäjä tarkastelee säännöllisesti molempien osien joukon toiminnan tulosta, ja molemmista on erilliset tilinpäätöstiedot. Tällaisessa tilanteessa yhteisön on päätettävä, kumpi osien joukko muodostaa perusperiaatteiden mukaisen toiminnallisten segmenttien kokonaisuuden.
               
            RAPORTOITAVAT SEGMENTIT
      
                  11.
               
               
                  Yhteisön on esitettävä erilliset tiedot kustakin toiminnallisesta segmentistä,
                  
                              a)
                           
                           
                              joka on yksilöity kappaleiden 5–10 mukaisesti tai joka seuraa vähintään kahden tällaisen segmentin yhdistämisestä kappaleen 12 mukaisesti; ja
                           
                        
                              b)
                           
                           
                              joka ylittää kappaleessa 13 vahvistetut määrälliset raja-arvot.
                           
                        Kappaleissa 14–19 yksilöidään muita tilanteita, joissa toiminnallisesta segmentistä on esitettävä erilliset tiedot.
               
            Yhdistämiskriteerit
      
                  12.
               
               
                  Toiminnallisten segmenttien pitkän aikavälin taloudellinen tuloksellisuus on usein samanlainen, jos niiden taloudelliset ominaisuudet ovat samanlaiset. Esimerkiksi kahden toiminnallisen segmentin keskimääräisten pitkän aikavälin bruttokatteiden voidaan odottaa olevan samanlaiset, jos niiden taloudelliset ominaisuudet ovat samanlaiset. Vähintään kaksi toiminnallista segmenttiä voidaan yhdistää yhdeksi toiminnalliseksi segmentiksi, jos yhdistäminen on tämän IFRS-standardin perusperiaatteen mukainen, jos segmenteillä on samanlaiset taloudelliset ominaisuudet ja jos segmentit ovat samanlaiset kunkin seuraavan seikan osalta:
                  
                              a)
                           
                           
                              tuotteiden ja palvelujen luonne;
                           
                        
                              b)
                           
                           
                              tuotantoprosessien luonne;
                           
                        
                              c)
                           
                           
                              tuotteiden tai palvelujen asiakastyyppi ja -ryhmä;
                           
                        
                              d)
                           
                           
                              tuotteen jakelussa tai palvelun tuottamisessa käytettävät menetelmät; sekä
                           
                        
                              e)
                           
                           
                              valvontaympäristön luonne, milloin se on tarkoituksenmukaista, esim. kun kyseessä on esimerkiksi pankki- ja vakuutustoiminta tai julkiset palvelut.
                           
                        
            Määrälliset raja-arvot
      
                  13.
               
               
                  Yhteisön on esitettävä erilliset tiedot toiminnallisesta segmentistä, joka saavuttaa yhdenkään seuraavista määrällisistä raja-arvoista:
                  
                              a)
                           
                           
                              Sen kirjanpitoon merkityt tuotot sekä myynnistä ulkopuolisille asiakkaille että myynnistä tai siirroista toisille segmenteille ovat yhteensä vähintään 10 prosenttia kaikkien toiminnallisten segmenttien yhteenlasketuista ulkoisista ja sisäisistä tuotoista.
                           
                        
                              b)
                           
                           
                              Sen tuloslaskelman mukaisen voiton tai tappion absoluuttinen määrä on vähintään 10 prosenttia joko i) kaikkien voitollisten segmenttien yhteenlasketusta voitosta tai ii) kaikkien tappiollisten segmenttien yhteenlasketusta tappiosta riippuen siitä, kumpi niistä on absoluuttiselta määrältään suurempi.
                           
                        
                              c)
                           
                           
                              Sen varat ovat vähintään 10 prosenttia kaikkien toiminnallisten segmenttien yhteenlasketuista varoista.
                           
                        Toiminnallisia segmenttejä, jotka eivät saavuta yhtäkään määrällistä raja-arvoa, voidaan pitää raportoitavina ja niistä voidaan esittää erilliset tiedot, jos johto uskoo kyseisen segmentti-informaation olevan hyödyksi tilinpäätöksen käyttäjille.
               
            
                  14.
               
               
                  Yhteisö voi yhdistää sellaisia toiminnallisia segmenttejä koskevat tiedot, jotka eivät saavuta määrällisiä raja-arvoja, toisia sellaisia toiminnallisia segmenttejä koskeviin tietoihin, jotka eivät saavuta määrällisiä raja-arvoja, muodostaakseen yhden raportoitavan segmentin ainoastaan, jos kyseisten toiminnallisten segmenttien taloudelliset ominaisuudet ovat samanlaiset ja jos ne molemmat täyttävät enemmistön samoista kappaleessa 12 luetelluista yhdistämiskriteereistä.
               
            
                  15.
               
               
                  Jos toiminnallisille segmenteille kirjattujen ulkoisten tuottojen kokonaismäärä on alle 75 prosenttia yhteisön tuotoista, uusia toiminnallisia segmenttejä määritellään raportoitaviksi segmenteiksi (vaikka ne eivät ylittäisi kappaleessa 13 tarkoitettua kriteeriä), kunnes raportoitaviin segmentteihin sisältyy vähintään 75 prosenttia yhteisön tuotoista.
               
            
                  16.
               
               
                  Muita liiketoimintoja ja toiminnallisia segmenttejä, joista ei tarvitse esittää segmentti-informaatiota, koskevat tiedot on yhdistettävä ja ne esitetään ”kaikki muut segmentit” -luokkana erillisinä muista täsmäytyseristä kappaleessa 28 vaadituissa täsmäytyslaskelmissa. Luokassa ”kaikki muut segmentit” esitettyjen tuottojen lähde on kuvattava.
               
            
                  17.
               
               
                  Jos johto katsoo, että välittömästi edeltävällä kaudella raportoitavaksi määritelty toiminnallinen segmentti on jatkossakin merkittävä, siitä esitetään edelleen tarkasteltavana olevalla tilikaudella erilliset tiedot, vaikka se ei enää täyttäisi kappaleessa 13 vahvistettuja raportoitavuuden kriteereitä.
               
            
                  18.
               
               
                  Mikäli toiminnallinen segmentti määritellään määrällisten raja-arvojen perusteella raportoitavaksi tarkasteltavana olevalla tilikaudella, vertailutarkoituksessa esitettävä aikaisempaa tilikautta koskeva segmentti-informaatio on oikaistava, paitsi jos tarvittavia tietoja ei ole ja niiden laatiminen on kohtuuttoman kallista, siten, että uusi raportoitava segmentti esitetään erillisenä segmenttinä, vaikka tämä segmentti ei olisi täyttänyt kappaleessa 13 vahvistettuja raportoitavuuden kriteereitä aikaisemmalla tilikaudella.
               
            
                  19.
               
               
                  Yhteisön erillisin tiedoin raportoimien toiminnallisten segmenttien määrälle saattaa olla käytännössä raja, jonka ylittyessä esitettävät tiedot ovat liian yksityiskohtaiset. Vaikka tarkkaa rajaa ei ole määritelty, yhteisön olisi pohdittava, onko raja käytännössä saavutettu, kun kappaleiden 13–18 mukaisesti raportoitavaksi määriteltyjen segmenttien lukumäärä ylittää kymmenen.
               
            ESITETTÄVÄT TIEDOT
      
                  20.
               
               
                  Yhteisön on annettava tietoja, joiden avulla sen tilinpäätöksen käyttäjät voivat arvioida sen suorittamien liiketoimien luonnetta ja taloudellisia vaikutuksia sekä sen taloudellista toimintaympäristöä.
               
            
                  21.
               
               
                  Kappaleessa 20 vahvistetun periaatteen toteuttamiseksi yhteisön on esitettävä seuraavat tiedot kultakin tilikaudelta, jolta laaditaan tuloslaskelma:
                  
                              a)
                           
                           
                              kappaleessa 22 kuvatut yleiset tiedot;
                           
                        
                              b)
                           
                           
                              raportoitavan segmentin voittoa tai tappiota koskevat tiedot, mukaan luettuina raportoitavan segmentin voittoon tai tappioon sisältyvät yksilöidyt tuotot ja kulut, segmentin varat, segmentin velat ja tietojen tuottamisessa käytetyt perusteet, kuten kappaleissa 23–27 on kuvattu; sekä
                           
                        
                              c)
                           
                           
                              segmentin kokonaistuottojen, raportoitavan segmentin voiton tai tappion, segmentin varojen, segmentin velkojen ja segmentin muiden aineellisten erien täsmäytykset vastaaviin yhteisön määriin, kuten kappaleessa 28 on kuvattu.
                           
                        Raportoitavien segmenttien tasemäärät on täsmäytettävä yhteisön tasemääriin kunakin tilinpäätöspäivänä. Aikaisempia tilikausia koskevat tiedot on oikaistava kuten kappaleissa 29–30 on kuvattu.
               
            Yleiset tiedot
      
                  22.
               
               
                  Yhteisön on esitettävä seuraavat yleiset tiedot:
                  
                              a)
                           
                           
                              tekijät, joiden perusteella yhteisön raportoitavat segmentit on määritelty, mukaan luettuna järjestelyn perusta (esimerkiksi johdon päätös organisoida yhteisö erilaisten tuotteiden tai palveluiden, maantieteellisten alueiden, sääntely-ympäristöjen tai tällaisten tekijöiden yhdistelmän mukaisesti ja toiminnallisten segmenttien mahdollinen yhdistäminen); ja
                           
                        
                              b)
                           
                           
                              tuote- ja palvelutyypit, joista kukin raportoitava segmentti saa tuottonsa.
                           
                        
            Voittoa tai tappiota ja varoja ja velkoja koskevat tiedot
      
                  23.
               
               
                  Yhteisön on esitettävä kustakin raportoitavasta segmentistä sen voittoa tai tappiota kuvaava tunnusluku ja varojen kokonaismäärä. Yhteisön on esitettävä kustakin raportoitavasta segmentistä velkojen määrä, jos tällainen määrä saatetaan säännöllisesti toiminnasta vastaavan päättäjän tietoon. Yhteisön on annettava kustakin raportoitavasta segmentistä myös seuraavat tiedot, jos kyseiset määrät sisältyvät segmentin voittoa tai tappiota kuvaavaan tunnuslukuun, jota toiminnasta vastaava päättäjä tarkastelee, tai jos ne muutoin säännöllisesti toimitetaan toiminnasta vastaavan päättäjän tietoon, vaikka ne eivät sisältyisi kyseiseen segmentin voittoa tai tappiota kuvaavaan tunnuslukuun:
                  
                              a)
                           
                           
                              tuotot ulkopuolisilta asiakkailta;
                           
                        
                              b)
                           
                           
                              tuotot liiketoimista saman yhteisön muiden toiminnallisten segmenttien kanssa;
                           
                        
                              c)
                           
                           
                              korkotuotot;
                           
                        
                              d)
                           
                           
                              korkokulut;
                           
                        
                              e)
                           
                           
                              poistot ja muut jaksotetut hankintamenot;
                           
                        
                              f)
                           
                           
                              olennaiset tuotto- ja kuluerät, jotka esitetään IAS 1:n Tilinpäätöksen esittäminen kappaleen 86 mukaisesti;
                           
                        
                              g)
                           
                           
                              yhteisön saamat korot voitoista tai tappiosta osakkuus- tai yhteisyrityksissä, joihin sovelletaan pääomaosuusmenetelmää;
                           
                        
                              h)
                           
                           
                              tuloverokulut tai tuloverotuotto; sekä
                           
                        
                              i)
                           
                           
                              muut olennaiset erät kuin poistot ja muut hankintamenon jaksotukset, joihin ei liity maksutapahtumaa.
                           
                        Yhteisön on esitettävä korkotuotot erillisinä korkokuluista kunkin raportoitavan segmentin osalta, paitsi jos valtaosa segmentin tuotoista on korkotuottoja ja toiminnasta vastaava päättäjä käyttää pääasiallisesti nettokorkotuottoja segmentin tuloksellisuuden arvioinnissa ja resurssien kohdistamisessa segmentille. Siinä tapauksessa yhteisö voi esittää kyseisen segmentin korkotuotot nettomääränä, josta on vähennetty korkokulut, ja ilmoittaa tehneensä niin.
               
            
                  24.
               
               
                  Yhteisön on annettava kustakin raportoitavasta segmentistä myös seuraavat tiedot, jos kyseiset määrät sisältyvät segmentin varoja kuvaavaan tunnuslukuun, jota toiminnasta vastaava päättäjä tarkastelee, tai jos ne muutoin säännöllisesti toimitetaan toiminnasta vastaavan päättäjän tietoon, vaikka ne eivät sisältyisi kyseiseen segmentin varoja kuvaavaan tunnuslukuun:
                  
                              a)
                           
                           
                              osakkuus- tai yhteisyrityksiin, joihin sovelletaan pääomaosuusmenetelmää, tehtyjen investointien määrä; ja
                           
                        
                              b)
                           
                           
                              muiden pitkäaikaisten varojen (1) kuin rahoitusinstrumenttien, laskennallisten verosaamisten, työsuhteen päättymisen jälkeisiin etuusjärjestelyihin liittyvien varojen (katso IAS 19 Työsuhde-etuudet, kappaleet 54–58) ja vakuutussopimuksista syntyvien oikeuksien määrien lisäykset.
                           
                        
            ARVOSTAMINEN
      
                  25.
               
               
                  Kunkin raportoitavan segmenttierän määrän on oltava sama kuin niihin tunnuslukuihin sisältyvä määrä, jotka raportoidaan toiminnasta vastaavalle päättäjälle resurssien kohdistamista segmentille ja segmentin tuloksellisuuden arviointia varten. Yhteisön tilinpäätöstä sekä tuottojen, kulujen ja voittojen tai tappioiden kohdistamista valmisteltaessa tehtävät oikaisut ja eliminoinnit on otettava huomioon määritettäessä raportoitavan segmentin voittoa tai tappiota ainoastaan, jos ne sisältyvät siihen segmentin voittoa tai tappiota kuvaavaan tunnuslukuun, jota toiminnasta vastaava päättäjä käyttää. Vastaavasti segmentin osalta raportoidaan ainoastaan ne varat ja velat, jotka sisältyvät niihin segmentin varoja ja velkoja kuvaaviin tunnuslukuihin, joita toiminnasta vastaava päättäjä käyttää. Jos määriä kohdistetaan raportoitavan segmentin voittoon tai tappioon, varoihin tai velkoihin, kyseiset määrät on kohdistettava järkevin perustein.
               
            
                  26.
               
               
                  Jos toiminnasta vastaava päättäjä käyttää vain yhtä toiminnallisen segmentin voittoa tai tappiota, segmentin varoja tai segmentin velkoja kuvaavaa tunnuslukua arvioidessaan segmentin tuloksellisuutta ja päättäessään varojen kohdistamisesta, segmentin voitto tai tappio sekä varat ja velat on raportoitava kyseisessä tunnusluvussa käytetyssä arvossaan. Jos toiminnasta vastaava päättäjä käyttää useampaa kuin yhtä toiminnallisen segmentin voittoa tai tappiota, segmentin varoja tai segmentin velkoja kuvaavaa tunnuslukua, raportoitavien tunnuslukujen on oltava ne, joiden johto uskoo määräytyvän sellaisten arvostusperiaatteiden mukaisesti, jotka ovat lähinnä yhteisön tilinpäätökseen kirjattuja arvoja määritettäessä käytettyjä periaatteita.
               
            
                  27.
               
               
                  Yhteisön on esitettävä selvitys kunkin raportoitavan segmentin voiton tai tappion, varojen ja velkojen arvostamisesta. Yhteisön on esitettävä vähintään seuraavat tiedot:
                  
                              a)
                           
                           
                              raportoitavien segmenttien välisten liiketoimien kirjaamisperusteet;
                           
                        
                              b)
                           
                           
                              kaikkien niiden eroavuuksien luonne, joita on raportoitavien segmenttien voiton tai tappion määrittämisen ja yhteisön voiton tai tappion ennen tuloverokuluja tai -tuottoja ja lopetettuja toimintoja määrittämisen välillä (jos tällaiset erot eivät käy ilmi kappaleessa 28 kuvatuista täsmäytyksistä). Tällaisia eroavuuksia voivat olla sellaiset erot kirjaamisperiaatteissa ja keskushallinnossa syntyneiden kustannusten kohdistamistavoissa, jotka on tarpeen selvittää raportoidun segmentti-informaation ymmärtämiseksi;
                           
                        
                              c)
                           
                           
                              kaikkien niiden eroavuuksien luonne, joita on raportoitavien segmenttien varojen arvostamisen ja yhteisön varojen arvostamisen välillä (jos tällaiset erot eivät käy ilmi kappaleessa 28 kuvatuista täsmäytyksistä). Tällaisia eroavuuksia voivat olla sellaiset erot kirjaamisperusteissa ja yhteisessä käytössä olevien omaisuuserien kohdistamistavoissa, jotka on tarpeen selvittää raportoidun segmentti-informaation ymmärtämiseksi;
                           
                        
                              d)
                           
                           
                              kaikkien niiden eroavuuksien luonne, joita on raportoitavien segmenttien velkojen arvostamisen ja yhteisön velkojen arvostamisen välillä (jos tällaiset erot eivät käy ilmi kappaleessa 28 kuvatuista täsmäytyksistä). Tällaisia eroavuuksia voivat olla sellaiset erot kirjaamisperiaatteissa ja yhteisten velkojen kohdistamistavoissa, jotka on tarpeen selvittää raportoidun segmentti-informaation ymmärtämiseksi;
                           
                        
                              e)
                           
                           
                              niihin arvostusmenetelmiin tilikausien välillä tehtyjen muutosten luonne, joiden mukaisesti raportoitavan segmentin voitto tai tappio on määritetty, sekä tällaisten muutosten mahdolliset vaikutukset segmentin voittoa tai tappiota kuvaavaan tunnuslukuun;
                           
                        
                              f)
                           
                           
                              mahdollisen epäsymmetrian luonne varojen kohdistamisessa raportoitaville segmenteille ja tästä aiheutuvat vaikutukset. Yhteisö voi esimerkiksi kohdistaa tietylle segmentille poistokuluja ilman, että poistettavia omaisuuseriä kohdistetaan kyseiselle segmentille.
                           
                        
            Täsmäytyslaskelmat
      
                  28.
               
               
                  Yhteisön on tehtävä kaikki seuraavat täsmäytykset:
                  
                              a)
                           
                           
                              raportoitavien segmenttien kokonaistuottojen täsmäytys yhteisön tuottoihin;
                           
                        
                              b)
                           
                           
                              raportoitavien segmenttien kokonaisvoittoa tai kokonaistappiota kuvaavan tunnusluvun täsmäytys yhteisön voittoon tai tappioon ennen verokuluja (verotuottoja) ja lopetettuja toimintoja. Jos yhteisö kuitenkin kohdistaa raportoitavalle segmentille eriä, kuten verokuluja (verotuottoja), yhteisö voi täsmäyttää segmentin kokonaisvoittoa tai kokonaistappiota kuvaavat tunnusluvut yhteisön voittoon tai tappioon, josta on vähennetty (johon on lisätty) mainitut erät;
                           
                        
                              c)
                           
                           
                              raportoitavien segmenttien kokonaisvarojen täsmäytys yhteisön varoihin;
                           
                        
                              d)
                           
                           
                              raportoitavien segmenttien kokonaisvelkojen täsmäytys yhteisön velkoihin, jos segmentin velat raportoidaan kappaleen 23 mukaisesti;
                           
                        
                              e)
                           
                           
                              raportoitavan segmentin tiedoissa esitettyjen kaikkien muiden olennaisten erien kokonaismäärän täsmäytys yhteisön vastaaviin määriin.
                           
                        Kaikki olennaiset täsmäytyserät on eriteltävä ja kuvattava. Esimerkiksi raportoitavan segmentin voiton tai tappion täsmäytyksessä yhteisön voittoon tai tappioon eri kirjanpitomenetelmien käytön vuoksi tarvittavan kunkin olennaisen oikaisun määrä on eriteltävä ja kuvattava.
               
            Aikaisemmin esitettyjen tietojen oikaiseminen
      
                  29.
               
               
                  Jos yhteisö muuttaa sisäistä organisaatiorakennettaan siten, että raportoitavien segmenttien kokonaisuus muuttuu, aikaisempia tilikausia koskevat vastaavat tiedot, ml. osavuosikatsaukset, on oikaistava, paitsi jos tietoja ei ole saatavilla ja niiden tuottaminen olisi kohtuuttoman kallista. Sen määrittely, ovatko tiedot saatavilla tai onko tietojen tuottaminen kohtuuttoman kallista, tehdään kustakin esitettävästä erästä erikseen. Raportoitavien segmenttien kokonaisuuden muututtua yhteisön on ilmoitettava, onko se oikaissut segmentti-informaation vastaavat erät aikaisempien tilikausien osalta.
               
            
                  30.
               
               
                  Jos yhteisö muuttaa sisäistä organisaatiorakennettaan siten, että raportoitavien segmenttien kokonaisuus muuttuu, ja jos aikaisempia tilikausia koskevaa segmentti-informaatiota, ml. osavuosikatsaukset, ei ole oikaistu muutosta vastaavalla tavalla, yhteisön on esitettävä muutoksentekovuonna kyseistä tilikautta koskeva segmentti-informaatio sekä vanhan että uuden segmenttijaon mukaisesti, paitsi jos tietoja ei ole saatavilla ja niiden tuottaminen olisi kohtuuttoman kallista.
               
            YHTEISÖÄ KOSKEVAT TIEDOT
      
                  31.
               
               
                  Kappaleita 32–34 sovelletaan kaikkiin yhteisöihin, joihin sovelletaan tätä IFRS-standardia, mukaan luettuina yhteisöt, joilla on vain yksi raportoitava segmentti. Joidenkin yhteisöjen toimintaa ei ole organisoitu tuotteisiin tai palveluihin liittyvien tai maantieteellisten toiminta-alueiden erojen mukaisesti. Tällaisen yhteisön raportoitavat segmentit voivat kirjata tuottoja laajasta valikoimasta olennaisesti toisistaan eroavia tuotteita tai palveluja, tai useampi kuin yksi tällaisen yhteisön raportoitava segmentti voi tarjota olennaisilta osiltaan samoja tuotteita tai palveluja. Vastaavasti yhteisön raportoitavilla segmenteillä voi olla varoja eri maantieteellisillä alueilla ja ne voivat kirjata tuottoja asiakkailta eri maantieteellisillä alueilla, tai useampi kuin yksi tällaisen yhteisön raportoitava segmentti voi toimia samalla maantieteellisellä alueella. Kappaleissa 32–34 vaadittavat tiedot on esitettävä ainoastaan, jos niitä ei ole esitetty osana tässä IFRS-standardissa vaadittua raportoitavaa segmentti-informaatiota.
               
            Tuotteita ja palveluja koskevat tiedot
      
                  32.
               
               
                  Yhteisön on raportoitava ulkoisilta asiakkailta kustakin tuotteesta ja palvelusta tai kustakin samankaltaisten tuotteiden ja palvelujen ryhmästä saadut tuotot, paitsi jos tietoja ei ole saatavilla ja niiden tuottaminen olisi kohtuuttoman kallista, jolloin tästä on ilmoitettava. Raportoitavien tuottojen määrien on perustuttava kirjanpitotietoihin, joita käytetään yhteisön tilinpäätöksen laatimisessa.
               
            Maantieteellisiä alueita koskevat tiedot
      
                  33.
               
               
                  Yhteisön on raportoitava seuraavat maantieteelliset tiedot, paitsi jos tietoja ei ole saatavilla ja niiden tuottaminen olisi kohtuuttoman kallista:
                  
                              a)
                           
                           
                              ulkoisilta asiakkailta saadut tuotot, jotka kohdistetaan i) valtioon, jossa on yhteisön kotipaikka, ja ii) kaikkiin muihin maihin, joista yhteisö saa tuottoja. Jos yksittäiseen ulkomaahan kohdistetut ulkoisilta asiakkailta saadut tuotot ovat olennaiset, niistä on esitettävä erilliset tiedot. Yhteisön on esitettävä tiedot perusteista, joiden mukaan ulkoisilta asiakkailta saadut tuotot kohdistetaan yksittäisille maille;
                           
                        
                              b)
                           
                           
                              muut pitkäaikaiset varat (2) kuin rahoitusinstrumentit, laskennalliset verosaamiset, työsuhteen päättymisen jälkeisiin etuusjärjestelyihin liittyvät varat ja vakuutussopimuksista syntyvät oikeudet, jotka i) sijaitsevat valtiossa, jossa on yhteisön kotipaikka, ja ii) sijaitsevat kaikissa muissa ulkomaissa, joissa yhteisöllä on varoja. Jos yksittäisessä ulkomaassa sijaitsevat varat ovat olennaiset, niistä on esitettävä erilliset tiedot.
                           
                        Raportoitavien määrien on perustuttava kirjanpitotietoihin, joita käytetään yhteisön tilinpäätöksen laatimisessa. Jos tietoja ei ole saatavilla ja niiden tuottaminen olisi kohtuuttoman kallista, tästä on ilmoitettava. Yhteisö voi esittää tässä kappaleessa vaadittavien tietojen lisäksi maantieteellisiä tietoja maaryhmien välisummista.
               
            Tiedot tärkeistä asiakkaista
      
                  34.
               
               
                  Yhteisön on esitettävä tiedot siitä, kuinka sen toiminta tukeutuu tärkeimpiin asiakkaisiin. Jos yhden yksittäisen ulkoisen asiakkaan kanssa tehdyistä liiketoimista saadut tuotot ovat vähintään 10 prosenttia yhteisön tuotoista, yhteisön on ilmoitettava tästä sekä esitettävä tiedot kultakin tällaiselta asiakkaalta saatujen tuottojen kokonaismäärästä ja yksilöitävä segmentti tai segmentit, jotka raportoivat näistä tuotoista. Yhteisön ei tarvitse ilmoittaa, kuka tällainen tärkein asiakas on tai kuinka suuret tuotot kukin segmentti kirjaa kyseiseltä asiakkaalta. Tässä IFRS-standardissa yhtenä yksittäisenä asiakkaana pidetään yhteisöjen ryhmää, jonka raportoivassa yhteisössä tiedetään olevan yhteisessä määräysvallassa, sekä hallitusta (kansallista, osavaltion, maakunnan, alueen, paikallista tai ulkomaista hallitusta) ja yhteisöjä, joiden raportoitavassa segmentissä tiedetään olevan kyseisen hallituksen valvonnassa.
               
            VOIMAANTULO JA SIIRTYMÄSÄÄNTÖ
      
                  35.
               
               
                  Yhteisöjen on sovellettava tätä IFRS-standardia vuositilinpäätöksiinsä 1. tammikuuta 2009 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa tätä IFRS-standardia tilinpäätöksiinsä ennen 1. tammikuuta 2009 alkavilla tilikausilla, tästä on annettava tieto.
               
            
                  36.
               
               
                  Aikaisempia vuosia koskeva segmentti-informaatio, joka esitetään vertailutarkoituksissa ensimmäisenä soveltamisvuonna, oikaistaan tämän IFRS-standardin vaatimusten mukaiseksi, paitsi jos tietoja ei ole saatavilla ja niiden tuottaminen olisi kohtuuttoman kallista.
               
            IAS 14:N KUMOAMINEN
      
                  37.
               
               
                  Tämä IFRS-standardi korvaa IAS 14:n Segmenttiraportointi.
               
            
         (1)  Likvidiyteen perustuvan esittämistavan mukaan luokiteltujen varojen osalta pitkäaikaiset varat ovat omaisuuseriä, joihin sisältyvien määrien odotetaan kertyvän vähintään 12 kuukautta tilinpäätöspäivän jälkeen.
      
         (2)  Likvidiyteen perustuvan esittämistavan mukaan luokiteltujen varojen osalta pitkäaikaiset varat ovat omaisuuseriä, joihin sisältyvien määrien odotetaan kertyvän vähintään 12 kuukautta tilinpäätöspäivän jälkeen.
      
         Liite A
         Määritelmät
         
            Tämä liite on kiinteä osa IFRS-standardia.
         
         
                     Toiminnallinen segmentti
                  
                  
                     Toiminnallinen segmentti on yhteisön osa,
                     
                                 a)
                              
                              
                                 joka harjoittaa liiketoimintaa, josta se voi saada tuottoja ja josta voi aiheutua kuluja (saman yhteisön muiden osien kanssa suoritetuista liiketoimista saadut tuotot ja niistä aiheutuneet kulut mukaan luettuina);
                              
                           
                                 b)
                              
                              
                                 jonka toiminnan tulosta yhteisön toiminnasta vastaava päättäjä säännöllisesti tarkastelee tehdäkseen päätöksiä resurssien kohdistamisesta kyseiselle segmentille ja arvioidakseen sen tuloksellisuutta; ja
                              
                           
                                 c)
                              
                              
                                 josta on olemassa erilliset tilinpäätöstiedot.
                              
                           
               
      
         Liite B
         Muutokset muihin IFRS-standardeihin
         
            Tämän liitteen sisältämiä muutoksia on sovellettava 1. tammikuuta 2009 tai sen jälkeen alkavilla tilikausilla. Jos yhteisö soveltaa tätä IFRS-standardia aikaisemmalla kaudella, näitä muutoksia on sovellettava tällä aikaisemmalla kaudella. Muutettujen kappaleiden uusi teksti on alleviivattu ja poistettu teksti on pyyhitty yli
         
         
                     B1
                  
                  
                     Viittaukset IAS 14:ään Segmenttiraportointi muutetaan viittauksiksi IFRS 8:aan Toiminnalliset segmentit seuraavissa kappaleissa:
                     
                                 —
                              
                              
                                 IAS 27:n Konsernitilinpäätös ja erillistilinpäätös kappale 20,
                              
                           
                                 —
                              
                              
                                 IAS 36:n Omaisuuserien arvon alentuminen 130 kappaleen d kohdan i alakohta.
                              
                           
               
                     B2
                  
                  
                     IFRS 5:n Myytävänä olevat pitkäaikaiset omaisuuserät ja lopetetut toiminnot kappale 41 muutetaan seuraavasti:
                     
                                 ”41.
                              
                              
                                 Yhteisön on esitettävä seuraava informaatio liitetiedoissa sillä kaudella, jonka aikana pitkäaikainen omaisuuserä (tai luovutettavien erien ryhmä) on joko luokiteltu myytävänä olevaksi tai myyty:
                                 …
                                 
                                             d)
                                          
                                          
                                             
                                                raportoitava segmentti, johon sisältyvänä pitkäaikainen omaisuuserä (tai luovutettavien erien ryhmä) esitetään IAS 14:n Segmenttiraportointi IFRS 8:n Toiminnalliset segmentit mukaan, jos tätä sovelletaan.”
                                          
                                       
                           
               
                     B3
                  
                  
                     IFRS 6:n Mineraalivarantojen etsintä ja arviointi kappale 21 muutetaan seuraavasti:
                     
                                 ”21.
                                 
                              
                              
                                 Yhteisön on päätettävä tilinpäätöksen laatimisperiaatteesta, jota se soveltaa kohdistaessaan aktivoituja etsintä- ja arviointimenoja rahavirtaa tuottaville yksiköille tai rahavirtaa tuottavien yksikköjen ryhmille tällaisten omaisuuserien arvon alentumisen arvioimista varten. Jokaisen rahavirtaa tuottavan yksikön tai yksikköjen ryhmän, jolle kohdistetaan aktivoituja etsintä- ja arviointimenoja, on oltava enintään niin laaja kuin yhteisön ensisijaiseen tai toissijaiseen segmenttiraportointiin perustuva IAS 14:n Segmenttiraportointi
                                    IFRS 8:n Toiminnalliset segmentit
                                     mukaisesti määritelty toiminnallinen segmentti.”
                           
               
                     B4
                  
                  
                     IAS 2:n Vaihto-omaisuus kappaleet 26 ja 29 muutetaan seuraavasti:
                     
                                 ”26.
                              
                              
                                 Esimerkiksi yhdessä toiminnallisessa
                                    liiketoimintasegmentissä käytettävä vaihto-omaisuus saattaa olla yhteisössä toisenlaisessa käytössä kuin vastaavanlainen vaihto-omaisuus jossakin toisessa toiminnallisessa
                                    liiketoimintasegmentissä. Vaihto-omaisuuserien erilainen maantieteellinen sijainti (ja vastaavat verosäännökset) ei sinänsä ole riittävä peruste erilaisten tapojen käyttämiselle hankintamenon selvittämiseen.”
                              
                           
                                 ”29.
                              
                              
                                 Vaihto-omaisuuden kirjanpitoarvon alentaminen nettorealisointiarvoa vastaavaksi toteutetaan yleensä hyödykekohtaisesti. Joissakin tapauksissa voi kuitenkin olla tarkoituksenmukaista yhdistää samanlaisia tai toisiinsa liittyviä hyödykkeitä. Tämä voi koskea esimerkiksi hyödykkeitä, jotka kuuluvat samaan tuotelinjaan, joilla on sama tarkoitusperä tai lopullinen käyttötarkoitus, joita valmistetaan ja myydään samalla maantieteellisellä alueella ja joita ei ole käytännössä mahdollista arvioida erillään muista kyseisen tuotelinjan hyödykkeistä. Vaihto-omaisuuden kirjanpitoarvon alentamiseksi tehtäviä kulukirjauksia ei ole soveliasta tehdä vaihto-omaisuusryhmittäin, esimerkiksi kaikista valmiista tuotteista tai koko toimialan tai maantieteellisen alueen
                                    toiminnallisen segmentin vaihto-omaisuudesta. Palvelujen tuottajat selvittävät yleensä kustakin sellaisesta palvelusta johtuvat menot, josta veloitetaan erillinen myyntihinta. Siksi jokaista tällaista palvelua käsitellään erikseen.”
                              
                           
               
                     B5
                  
                  
                     IAS 7:n Rahavirtalaskelmat kappale 50 muutetaan seuraavasti:
                     
                                 ”50.
                              
                              
                                 Lisätiedot voivat olla merkityksellisiä käyttäjille, jotta he saavat käsityksen yhteisön taloudellisesta asemasta ja maksuvalmiudesta. Johdon kommenteilla varustettujen lisätietojen antaminen on suositeltavaa, ja ne voivat sisältää:
                                 …
                                 
                                             d)
                                          
                                          
                                             kunkin sellaisen liiketoiminnallisen ja maantieteellisen
                                                raportoitavan segmentin liiketoiminnan, investointien ja rahoituksen rahavirrat, josta annetaan segmenttikohtaista informaatiota (ks. IAS 14 ”Segmenttiraportointi”
                                                IFRS 8 Toiminnalliset segmentit).”
                                          
                                       
                           
               
                     B6
                  
                  
                     IAS 19:n Työsuhde-etuudet kappaletta 115 havainnollistava esimerkki muutetaan seuraavasti:
                     ”Kappaletta 115 havainnollistava esimerkki
                     Yritys lopettaa yhden toimialan
                        toiminnallisen segmentin, eikä lopetetun toimialan
                        segmentin henkilöstö ansaitse lisää etuuksia.”
                  
               
                     B7
                  
                  
                     IAS 33:n Osakekohtainen tulos kappale 2 korvataan seuraavasti:
                     
                                 ”2.
                                 
                              
                              
                                 Tätä standardia sovelletaan
                                 
                                             
                                                a)
                                             
                                          
                                          
                                             
                                                sellaisen yhteisön erillistilinpäätökseen tai omaan tilinpäätökseen,
                                             
                                             
                                                         
                                                            i)
                                                         
                                                      
                                                      
                                                         
                                                            jonka kantaosakkeilla tai potentiaalisilla kantaosakkeilla käydään kauppaa julkisilla markkinoilla (kotimaisessa tai ulkomaisessa pörssissä taikka OTC-markkinoilla, paikalliset ja alueelliset markkinat mukaan luettuina); tai
                                                         
                                                      
                                                   
                                                         
                                                            ii)
                                                         
                                                      
                                                      
                                                         
                                                            joka toimittaa tilinpäätöksensä arvopaperikomissiolle tai muulle sääntelyorganisaatiolle kantaosakkeiden liikkeeseenlaskua julkisilla markkinoilla silmällä pitäen taikka valmistelee niiden toimittamista; sekä
                                                         
                                                      
                                                   
                                       
                                             
                                                b)
                                             
                                          
                                          
                                             
                                                sellaisen konsernin konsernitilinpäätökseen,
                                             
                                             
                                                         
                                                            i)
                                                         
                                                      
                                                      
                                                         
                                                            jonka emoyrityksen kantaosakkeilla tai potentiaalisilla kantaosakkeilla käydään kauppaa julkisilla markkinoilla (kotimaisessa tai ulkomaisessa pörssissä taikka OTC-markkinoilla, paikalliset ja alueelliset markkinat mukaan luettuina); tai
                                                         
                                                      
                                                   
                                                         
                                                            ii)
                                                         
                                                      
                                                      
                                                         
                                                            jonka emoyritys toimittaa tilinpäätöksensä arvopaperikomissiolle tai muulle sääntelyorganisaatiolle kantaosakkeiden liikkeeseenlaskua julkisilla markkinoilla silmällä pitäen taikka valmistelee niiden toimittamista.”
                                                      
                                                   
                                       
                           
               
                     B8
                  
                  
                     IAS 34:n Osavuosikatsaukset kappale 16 muutetaan seuraavasti:
                     
                                 ”16.
                                 
                              
                              
                                 Yhteisön tulee sisällyttää osavuosikatsauksen liitetietoihin vähintään seuraava informaatio, mikäli se on olennaista eikä sitä esitetä muualla osavuosikatsauksessa. Tiedot on esitettävä normaalisti perustuen ajanjaksoon tilikauden alusta osavuosijakson loppuun. Yhteisön tulee kuitenkin esittää myös kaikki tapahtumat tai liiketoimet, jotka ovat olennaisia tarkasteltavana olevan osavuosijakson ymmärtämiseksi:
                                 
                                    …
                                 
                                 
                                             
                                                g)
                                             
                                          
                                          
                                             
                                                
                                                   segmentin tuotot ja segmentin tulos liiketoiminnallisista tai maantieteellisestä segmenteistä sen mukaan, kumpi on yrityksen ensisijainen segmenttiraportointimuoto
                                                   seuraava segmentti-informaatio (segmenttikohtaisten-informaation
                                                   tietojen esittämistä edellytetään osavuosikatsauksessa vain, jos IAS 14 ”Segmenttiraportointi”
                                                   IFRS 8 Toiminnalliset segmentiτ
                                                    edellyttää yrityksen esittävän segmentti-informaation
                                                   kohtaiset tiedot vuositilinpäätöksessään);:
                                             
                                             
                                                         
                                                            
                                                               i)
                                                            
                                                         
                                                      
                                                      
                                                         
                                                            
                                                               ulkoisilta asiakkailta saadut tuotot, jos ne sisältyvät segmentin voittoa tai tappiota kuvaavaan tunnuslukuun, jota toiminnasta vastaava päättäjä tarkastelee, tai jos ne muutoin säännöllisesti toimitetaan toiminnasta vastaavan päättäjän tietoon;
                                                            
                                                         
                                                      
                                                   
                                                         
                                                            
                                                               ii)
                                                            
                                                         
                                                      
                                                      
                                                         
                                                            
                                                               toisilta segmenteiltä saadut tuotot, jos ne sisältyvät segmentin voittoa tai tappiota kuvaavaan tunnuslukuun, jota toiminnasta vastaava päättäjä tarkastelee, tai jos ne muutoin säännöllisesti toimitetaan toiminnasta vastaavan päättäjän tietoon;
                                                            
                                                         
                                                      
                                                   
                                                         
                                                            
                                                               iii)
                                                            
                                                         
                                                      
                                                      
                                                         
                                                            
                                                               segmentin voittoa tai tappiota kuvaava tunnusluku;
                                                            
                                                         
                                                      
                                                   
                                                         
                                                            
                                                               iv)
                                                            
                                                         
                                                      
                                                      
                                                         
                                                            
                                                               kokonaisvarat, jotka ovat olennaisesti muuttuneet viimeisessä vuositilinpäätöksessä esitettyyn määrään nähden;
                                                            
                                                         
                                                      
                                                   
                                                         
                                                            
                                                               v)
                                                            
                                                         
                                                      
                                                      
                                                         
                                                            
                                                               kuvaus eroavuuksista segmenttijaon perusteissa tai segmentin voiton tai tappion määrityksessä käytetyissä perusteissa viimeiseen vuositilinpäätökseen nähden;
                                                            
                                                         
                                                      
                                                   
                                                         
                                                            
                                                               vi)
                                                            
                                                         
                                                      
                                                      
                                                         
                                                            
                                                               raportoitavan segmentin kokonaisvoittoa tai kokonaistappiota kuvaavien tunnuslukujen täsmäytys yhteisön voittoon tai tappioon ennen verokuluja (verotuottoja) ja lopetettuja toimintoja. Jos yhteisö kuitenkin kohdistaa raportoitavalle segmentille eriä, kuten verokuluja (verotuottoja), yhteisö voi täsmäyttää segmentin kokonaisvoittoa tai kokonaistappiota kuvaavat tunnusluvut yhteisön voittoon tai tappioon, josta on vähennetty (johon on lisätty) mainitut erät. Olennaiset täsmäytyserät on eriteltävä ja kuvattava kyseisessä täsmäytyksessä.
                                                            
                                                         
                                                      
                                                   
                                       …”
                              
                           
               
                     B9
                  
                  
                     IAS 36:een Omaisuuserien arvon alentuminen tehdään seuraavat muutokset.
                     Kappale 80 muutetaan seuraavasti:
                     
                                 ”80.
                                 
                              
                              
                                 Liiketoimintojen yhdistämisessä hankittu liikearvo on arvonalentumistestausta varten kohdistettava hankinta-ajankohdasta lähtien niille hankkijaosapuolen rahavirtaa tuottaville yksiköille tai rahavirtaa tuottavien yksiköiden ryhmille, joiden odotetaan hyötyvän liiketoimintojen yhdistämisestä johtuvista synergiaeduista, riippumatta siitä, kohdistetaanko näille yksiköille tai niiden ryhmille muita hankinnan kohteen varoja tai velkoja. Jokaisen yksikön tai yksiköiden ryhmän, jolle näin kohdistetaan liikearvoa, on
                                 
                                    …
                                 
                                 
                                             
                                                b)
                                             
                                          
                                          
                                             
                                                oltava enintään niin laaja kuin yhteisön ensisijaiseen tai toissijaiseen segmenttiraportointiin perustuva IAS 14:n Segmenttiraportointi IFRS 8:n Toiminnalliset segmentit
                                                    mukaisesti määritelty toiminnallinen segmentti.”
                                          
                                       
                           Kappale 129 muutetaan seuraavasti:
                     
                                 ”129.
                                 
                              
                              
                                 Yhteisön, joka esittää segmentti-informaatiota IAS 14:n Segmenttiraportointi
                                    IFRS 8:n Toiminnalliset segmentit
                                     mukaisesti, on esitettävä seuraavat tiedot yhteisön ensisijaisen segmenttiraportointimuodon perusteella jokaisesta raportoitavasta segmentistä:”
                           Muutetaan 130 kappaleen c kohdan ii alakohta ja d kohdan ii alakohta seuraavasti:
                     
                                 ”130.
                                 
                              
                              
                                 
                                             c) ii)
                                          
                                          
                                             
                                                jos yhteisö esittää segmentti-informaatiota IAS 14:n
                                                   IFRS 8:n mukaisesti, se raportoitava segmentti, johon omaisuuserä kuuluu yhteisön ensisijaisen segmenttiraportointimuodon perusteella.”
                                                
                                             
                                          
                                       
                           
                                 ”130.
                                 
                              
                              
                                 
                                             d) ii)
                                          
                                          
                                             
                                                kirjatun tai peruutetun arvonalentumistappion määrä omaisuuseräryhmittäin sekä, jos yhteisö esittää IAS 14:n
                                                   IFRS 8:n mukaista segmentti-informaatiota, erikseen yhteisön ensisijaisen raportointimuodon perusteella jokaisesta raportoitavasta segmentistä; sekä”